CELEX: 31993R1664
Language: el
Date: 1993-06-29 00:00:00
Title: Κανονισμός (ΕΟΚ) αριθ. 1664/93 της Επιτροπής της 29ης Ιουνίου 1993 για τον καθορισμό των πληροφοριώνν που πρέπει να παρέχουν τα κράτη μέλη σχετικά με το καθεστώς στήριξης των παραγωγών ορισμένων αροτραίων καλλιεργειών

Avis juridique important

|

31993R1664

Κανονισμός (ΕΟΚ) αριθ. 1664/93 της Επιτροπής της 29ης Ιουνίου 1993 για τον καθορισμό των πληροφοριώνν που πρέπει να παρέχουν τα κράτη μέλη σχετικά με το καθεστώς στήριξης των παραγωγών ορισμένων αροτραίων καλλιεργειών  

Επίσημη Εφημερίδα αριθ. L 158 της 30/06/1993 σ. 0019 - 0022 Φινλανδική ειδική έκδοση: Κεφάλαιο 3 τόμος 50 σ. 0122  Σουηδική ειδική έκδοση: Κεφάλαιο 3 τόμος 50 σ. 0122 

ΚΑΝΟΝΙΣΜΟΣ (ΕΟΚ) αριθ. 1664/93 ΤΗΣ ΕΠΙΤΡΟΠΗΣ της 29ης Ιουνίου 1993 για τον καθορισμό των πληροφοριώνν που πρέπει να παρέχουν τα κράτη μέλη σχετικά με το καθεστώς στήριξης των παραγωγών ορισμένων αροτραίων καλλιεργειώνΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΟΚ) αριθ. 364/93 (2), και ιδίως το άρθρο 12,  Εκτιμώντας:  ότι η Επιτροπή πρέπει να έχει στη διάθεσή της σε εύθετο χρόνο τα αναγκαία στατιστικά στοιχεία για να εξασφαλίζει την παρακολούθηση του καθεστώτος στήριξης των παραγωγών ορισμένων αροτραίων καλλιεργειών και, ιδίως, αυτά που αφορούν τις εκτάσεις- ότι τα  κράτη μέλη διαθέτουν τέτοια στοιχεία μέσω των αιτήσεων που υποβάλλουν οι παραγωγοί- ότι πρέπει λοιπόν, να προβλεφθεί μία τυποποιημένη και τακτική ανακοίνωση εκ μέρους των κρατών μελών προς την Επιτροπή η οποία να περιλαμβάνει τα ανάλογα στοιχεία, κατ'  αρχήν βάσει εκτιμήσεων και, στη συνέχεια, σε οριστική βάση- ότι οι κανονισμοί (ΕΟΚ) αριθ. 2294/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 819/93 (4) και (ΕΟΚ) αριθ. 2295/92 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 2891/92 (6), προβλέπουν ορισμένες  ανακοινώσεις όσον αφορά τους ελαιούχους σπόρους και τα πρωτεϊνούχα προϊόντα- ότι, για λόγους διοικητικής απλούστευσης, πρέπει να αντικατασταθούν αυτές οι ανακοινώσεις από μία ενιαία ανακοίνωση για το σύνολο των αροτριαίων καλλιεργειών- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα κράτη μέλη ανακοινώνουν στην Επιτροπή τα στοιχεία τα οποία περιλαμβάνονται στους πίνακες που παρατίθενται και σύμφωνα με το τυποποιημένο σχήμα με το οποίο παρουσιάζονται σ' αυτούς. Τα κράτη μέλη ανακοινώνουν, το αργότερο στις 15 Σεπτεμβρίου  της τρέχουσας περιόδου εμπορίας, τα προσωρινά στοιχεία και, το αργότερο στις 15 του επόμενου Ιανουαρίου, τα οριστικά στοιχεία.  Άρθρο 2  Το άρθρο 9 και το παράρτημα VI του κανονισμού (ΕΟΚ) αριθ. 2294/92 καθώς και το άρθρο 6 και το παράρτημα του κανονισμού (ΕΟΚ) αριθ. 2295/92, καταργούνται.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 181 της 1. 7. 1992, σ. 12.  (2) ΕΕ αριθ. L 42 της 19. 2. 1993, σ. 3.  (3) ΕΕ αριθ. L 221 της 6. 8. 1992, σ. 22.  (4) ΕΕ αριθ. L 85 της 6. 4. 1993, σ. 13.  (5) ΕΕ αριθ. L 221 της 6. 8. 1992, σ. 28.  (6) ΕΕ αριθ. L 288 της 3. 10. 1992, σ. 10.    ΠΑΡΑΡΤΗΜΑ  Τα στοιχεία παρουσιάζονται σε μία ακολουθία πινάκων που καταρτίζονται σύμφωνα με το παρακάτω πρότυπο:  - σε μία πρώτη ομάδα πινάκων παρατίθενται τα στοιχεία σε κλίμακα κάθε περιοχής παραγωγής κατά την έννοια του άρθρου 3 του κανονισμού (ΕΟΚ) αριθ. 1765/92,  - σε μία δεύτερη ομάδα πινάκων παρατίθενται τα στοιχεία σε κλίμακα κάθε βασικής έκτασης κατά την έννοια του κανονισμού (ΕΟΚ) αριθ. 845/93,  - σε έναν ενιαίο πίνακα γίνεται η σύνθεση των στοιχείων ανά κράτος μέλος.  Οι πίνακες ανακοινώνονται και υπό μορφή εντύπου και με μέσα πληροφορικής.  ΠΙΝΑΚΑΣ ΣΤΟΙΧΕΙΩΝ  ΣΤΟΙΧΕΙΑ ΤΗΣ ΠΕΡΙΦΕΡΕΙΑΣ:   ΗΜΕΡΟΜΗΝΙΑ:   /* ΠΙΝΑΚΕΣ: δείτε Ε.Ε. */ 4 = 1 +2 + 3 9 = 6 +7 + 8 17 = 12 +14 + 16 20 = 4 +9 + 10 +11 + 17 + 18 Παρατηρήσεις:  Κάθε πίνακας πρέπει να ορίζει σαφώς την περιφέρεια στην οποία αναφέρεται.  Η απόδοση είναι αυτή που χρησιμοποιείται για τον υπολογισμό της βοήθειας σύμφωνα με τον κανονισμό (ΕΟΚ) αριθ. 1765/92.  Η διάκριση "μη αρδευόμενη" και "αρδευόμενη" γίνεται μόνο σε περίπτωση μεικτών περιοχών.  Στην περίπτωση αυτή: d = e + f και  j = k + l Η σειρά 1 αφορά μόνο το σκληρό σίτο για τον οποίο χορηγείται συμπληρωματική ενίσχυση που προβλέπεται στο άρθρο 4 παράγραφος 3 του κανονισμού (ΕΟΚ) αριθ. 1765/92.  Η σειρά 18 αντιστοιχεί στις εκτάσεις που αναφέρονται στο άρθρο 2 παράγραφος 2 εδάφιο του κανονισμού (ΕΟΚ) αριθ. 1765/92.  Τα στοιχεία πρέπει να ανακοινώνονται και για τους παραγωγούς που δεν ζητούν να λάβουν την ενίσχυση ανά εκτάριο στο πλαίσιο του καθεστώτος στήριξης ορισμένων αροτριαίων καλλιεργειών [κανονισμός (ΕΟΚ) αριθ. 1765/92].  Η σειρά 19 αντιστοιχεί στα μπιζέλια που σπείρονται για να συγκομιστούν, κατά το 1993, σύμφωνα με την παρέκκλιση που προβλέπεται στο άρθρο 3 του κανονισμού (ΕΟΚ) αριθ. 3738/92. Τα στοιχεία της σειράς 10 περιλαμβάνουν τα στοιχεία που αναφέρονται στη σειρά  19.